Пашыраючы акрэсьленыя парамэтры за афіцыйныя рамкі архітэктурна-будаўнічага праекту, праектанты самі для сябе вызначылі канцэпцыю — Гальшанскі замак як парк-музэй. Гэта значыць, у працэсе праектаваньня прадугледжваюцца сучасныя функцыі. А індыкатарам якасьці паставілі сабе наступнае: калі па адноўленай тэрыторыі пачнуць гуляць маладыя мамы з вазкамі — значыць, ідэя рэалізавалася з карысьцю для ўсіх.